《赠黄校书先辈璞闲居》
唐代·徐夤

驭得骊龙第四珠，退依僧寺卜贫居。青山入眼不干禄，

白发满头犹著书。东涧野香添碧沼，南园夜雨长秋蔬。

月明扫石吟诗坐，讳却全无儋石储。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。